pythainlp/thai_wikipedia_clean_20230101 huggingface dataset:
พระเจ้าตะโดมินพญา (, ; 7 ธันวาคม ค.ศ. 1345 – ประมาณ 3 กันยายน ค.ศ. 1367) ปฐมกษัตริย์แห่ง อาณาจักรอังวะ ระหว่าง ค.ศ. 1364 ถึง ค.ศ. 1367 ตลอด 3 ปีในรัชสมัยพระองค์มีพระราชประสงค์ที่จะรวบรวมอาณาจักรบริเวณพม่าตอนกลางได้แก่ อาณาจักรปีนยะ และ อาณาจักรสะกาย ให้เป็นปึกแผ่นอีกครั้งนับแต่แยกตัวเป็นเอกราชเมื่อ ค.ศ. 1315 โดยพระองค์ได้สถาปนา อังวะ เป็นราชธานีของอาณาจักรใน ค.ศ. 1365 แต่พระองค์ก็สวรรคตอย่างกระทันหันด้วยพระโรคฝีดาษระหว่างการทำศึกบุกลงใต้เมื่อวันที่ 3 กันยายน ค.ศ. 1367
พระเจ้าตะโดมินพญาสวรรคตโดยไร้รัชทายาททำให้พระเทวัน (พี่เขย) ของพระองค์ได้ขึ้นสืบราชบัลลังก์ต่อมาเป็น พระเจ้าฝรั่งมังศรีชวา
Mwei Zeik
Piya Yaza Dewi
อำเภอบินตูลู
อำเภอบินตูลู  เป็นหนึ่งใน 2 อำเภอของเขตบินตูลู, รัฐซาราวัก, ประเทศมาเลเซีย มีพื้นที่รวมประมาณ 7,220.40 ตารางกิโลเมตร มีเมืองขนาดใหญ่ที่สุด 2 เมือง คือ เมืองบินตูลู และเมืองเซอบาอูห์ มีหน่วยปกครองย่อยที่ขึ้นตรงต่ออำเภอบินตูลู 1 แห่ง คือ ตำบลเซอบาอูห์
จากการประมาณการในปี ค.ศ. 2008 คาดว่าอำเภอบินตูลูมีประชากรราว 186,100 คน โดยส่วนใหญ่ตั้งถิ่นฐานอยู่ในเขตเมืองบินตูลู
ชาติพันธ์.
ประชากรในเขตอำเภอบินตูลูนั้นมีความหลากหลายทางชาติพันธ์ค่อนข้างมาก กล่าวคือ มีทั้งกลุ่มชนเผ่าดั้งเดิม เช่น อีบัน เมลาเนา ออรังอูลู เคอดะยัน รวมไปถึงชาติพันธ์ที่อพยพย้ายถิ่นเข้ามาตั้งถิ่นฐานใหม่ ได้แก่ ชาวมลายู จีนฮั่น ส่วนการกระจายตัวของชาติพันธุ์ต่างๆในอำเภอพบว่า ชาวอีบันส่วนมากจะพบหนาแน่นในเขตชนบทของอำเภอบินตูลู เช่น ตำบลเซอบาอูห์ เป็นต้น ส่วนชาวเมลาเนานั้นจะตั้งถิ่นฐานกระจุกตัวกันอยู่ในเขตเมืองบินตูลูและชุมชนโดยรอบ ได้แก่ เมืองบินตูลู เมืองเซอบาอูห์ หมู่บ้านปานดัน และหมู่บ้านลาบัง ในกรณีของชาวมาเลย์ซึ่งไม่ได้มีพื้นเพเดิมอยู่ในบินตูลูนั้น กลับกลายเป็นชาติพันธุ์หลักของบินตูลู มีการแต่งงานกันข้ามชนเผ่าระหว่างชาวมาเลย์กับชาวเมลาเนา เนื่องจากมีความเชื่อทางศาสนาเหมือนกัน ส่วนชาวจีนนั้นจะตั้งถิ่นฐานอยู่ในเมืองใหญ่ที่เป็นเขตธุรกิจ ได้แก่ บินตูลู เซอบาดู และเมืองท่ากีดูรอง พบได้บางส่วนที่หมู่บ้านกัวลาเคอบูลู และหมู่บ้านเจอลาลอง และกลุ่มชาติพันธุ์สุดท้าย คือ ออรังอูลู เช่น เกินยะห์ กะยัน ตาตาอู เปอนัน และปูนัน เป็นต้น โดยชาวเปอนัน และปูนันจะพบกระจายทั่วไปไม่พบการก่อตั้งเป็นชุมชนเฉพาะเหมือนกับชาวอีบัน โดยส่วนใหญ่มักอยู่ตามเขตชนบท เช่น หมู่บ้านคาคุสและเจอลาลอง ส่วนชาวเคอดะยัน ถึงแม้จะมีจำนวนน้อยมากเมื่อเทียบกับเผ่าอื่น แต่พบการรวมตัวเป็นชุมชนในบริเวณนยาเลา (Nyalau areas) ห่างจากเมืองบินตูลูไป 100 กิโลเมตรใกล้กับเขตมีรี
ทางหลวงสายแพน-บอร์เนียว เป็นถนนใหญ่สายหลักที่เชื่อมระหว่างอำเภอบินตูลูกับพื้นที่อื่นในรัฐซาราวัก ทั้งนี้ เป็นที่คาดการณ์ว่าอำเภอบินตูลูจะมีการขยายตัวอย่างรวดเร็ว เนื่องจากซีมีลาเจา (Similajau) ซึ่งเป็นส่วนหนึ่งของโครงการพัฒนาพลังงานทางเลือกที่มีชื่อว่า "" นอกจากนี้ภาครัฐยังมีโครงการที่จะสร้างท่อนำส่งก๊าซเชื่อมต่อไปจากรัฐซาบะฮ์ยังเมืองท่ากีดูรอง ซึ่งอยู่ในเขตอำเภอบินตูลูอีกด้วย
สถานศึกษาในอำเภอบินตูลูนั้นส่วนใหญ่เป็นระดับประถมศึกษาและมัธยมศึกษา มีระดับมหาวิทยาลัยเพียงแห่งเดียว คือ มหาวิทยาลัยปุตรามาเลเซีย (Universiti Putra Malaysia; UPM) ซึ่งมาตั้งสาขาอยู่ในอำเภอบินตูลู ส่วนสถานศึกษาระดับมัธยมศึกษาส่วนใหญ่ในเขตบินตูลูนั้นจะตั้งอยู่ในเขตอำเภอบินตูลู ส่วนสถานศึกษาระดับประถมศึกษานั้นจะมีอยู่กระจายไปทั่วทั้งเขต ในเขตนี้มีโรงเรียนมัธยมศึกษาเอกชนเพียงแห่งเดียวคือ โรงเรียนไคดี (SM Kai Dee) ซึ่งเป็นโรงเรียนสำหรับชาวซาราวักเชื้อสายจีน นอกจากนี้ยังสถาบันการศึกษาภายในหน่วยงานภาครัฐที่เปิดดำเนินการภายในอำเภอบินตูลูอยู่หลายแห่ง เช่น สถาบันเกียตมารา (GIATMARA), สถานบันวิจัยเคมีศึกษาแห่งมาเลเซีย (Institut Kimia Malaysia; IKM), สถานบันฝึกสอนเทคโนโลยีชั้นสูง (Advance Technology Training Centre; ADTEC) และมีวิทยาลัยเอกชน 1 แห่ง คือ วิทยาลัยเซอดาไม (Kolej Sedamai)
Saw Binnya
Mwei Kaw
Yadana Dewi of Toungoo
โอเคคอมพิวเตอร์
โอเคคอมพิวเตอร์ (OK Computer) เป็นอัลบั้มชุดที่สามของวงเรดิโอเฮด วางตลาดในวันที่ 16 มิถุนายน ค.ศ. 1997 ผ่านค่ายพาร์โลโฟนและแคปิตอล เรดิโอเฮดได้ผลิตและบันทึกเสียงด้วยตัวเองร่วมกับ ไนเจล ก็อดริช ที่จะเป็นโปรดิวเซอร์ให้กับวงในภายหลังกับผลงานอัลบั้มต่อมา เพลงอื่น ๆ ที่แต่งไว้ก่อนหน้าเซ่น "Lucky" ได้บันทึกเสียงไว้ในปี 1995 อัลบั้มได้ทำการบันทึกที่ ออกซฟอร์ดเชอร์และบาธ ระหว่างปี 1996 ถึง 1997 ซึ่งได้อัดเสียงที่ St Catherine's Court ในอัลบั้มชุดนี้เรดิโอเฮดได้พยายามลดการใช้กีตาร์ลงและเปลี่ยนสไตล์การทำเพลงจากอัลบั้มก่อนหน้า "เดอะเบนส์" ในอัลบั้ม "โอเคคอมพิวเตอร์" ได้เปลี่ยนการแต่งเนื้อเพลง เน้นเสียงที่หนาแน่น ในขณะที่เรดิโอเฮดได้รับอิทธิพลมาหลากหลายจนวางรากฐานในการทดลองมากขึ้น
แม้ว่าค่ายอีเอ็มไอจะมีการคาดการณ์กับยอดขายที่ลดลงซึ่งอาจจะทำยอดขายทางการตลาดไม่ดีนัก "โอเคคอมพิวเตอร์" ได้ติดอันดับ 1 ในยูเคอัลบั้มชาร์ตและติดอันดับ 21 ในบิลบอร์ด 200 ถือว่าเป็นอัลบั้มที่ติดชาร์ตอัลบั้นสูงสูดในอเมริกาในช่วงเวลานั้น เพลงจากอัลบั้มได้แก่ —"Paranoid Android" "Karma Police" "Lucky" "No Surprises" และ "Airbag"— ที่ได้ออกจำหน่ายเป็นซิงเกิล จนทำให้เรดิโอเฮดได้เป็นที่รู้จักไปทั่วโลกและมีขอดขายมากกว่า 6 ล้านชุดทั่วโลก อัลบั้มรีมาสเตอร์ "OK Computer OKNOTOK 1997 2017" เผยแพร่เมื่อวันที่ 22 มิถุนายน ค.ศ. 2017 เพื่อฉลองวันครบรอบ 20 ปี
อัลบั้มชุดนี้ได้ถูกวิจารณ์ว่าเป็นอัลบั้มที่ขายได้ดีที่สุดจากทั้งผู้ฟังนักวิจารณ์และนักดนตรีได้ยกให้เป็นอัลบั้มอัลบั้มที่ดีที่สุดตลอดกาล เคยถูกเสนอเข้าชิงรางวัล Grammy Award for Album of the Year และ Best Alternative Music Album ในปี 1998 อัลบั้นชุดนี้ยังเปลี่ยนให้ดนตรีร็อกแบบอังกฤษได้รับความสนใจมากขึ้น จนทำให้กระแสบริตป็อปเสื่อมไป ดนตรีออลเทอร์นาทิฟร็อกแบบบรรยากาศ ได้มาเป็นที่แพร่หลายมากขึ้นในยุคต่อมา เนื้อเพลงและตนดรีในอัลบั้มนี้ มักจะแสดงถึงโลกที่เต็มไปด้วยความโกรธเกรี้ยว การคุ้มครองผู้บริโภค ความแปลกแยกทางสังคม การแยกทางอารมณ์และความอึดอัดทางการเมือง
พม่าตอนเหนือ
วัดดอนธาตุ
วันดอนธาตุ หรือ วัดเกาะแก้วพระนอนคอนสวรรค์วิเวกพุทธกิจศาสนา เป็นวัดป่าอรัญวาสี สังกัดนิกายเถรวาท คณะสงฆ์ธรรมยุติกนิกาย ก่อตั้งวัดเมื่อปี พ.ศ. 2481 โดย พระครูวิเวกพุทธกิจ (เสาร์ กนฺตสีโล) และ พระอาจารย์ดี ฉนฺโน ได้รับพระราชทานวิสุงคามสีมาตามประกาศในราชกิจจานุเบกษา เล่ม 99 ตอนที่ 143 วันที่ 6 ตุลาคม พ.ศ. 2525 วัดตั้งอยู่บนเกาะดอนธาตุกลางลำแม่น้ำมูล บ้านทรายมูล ตำบลทรายมูล อำเภอพิบูลมังสาหาร จังหวัดอุบลราชธานี มีเนื้อที่ประมาณ 130 ไร่ ห่างจากตัวอำเภอพิบูลมังสาหาร ไปตามทางหลวงแผ่นดินหมายเลข 2222 พิบูลฯ - โขงเจียม ประมาณ 6 กิโลเมตร
วันดอนธาตุ หรือ วัดเกาะแก้วพระนอนคอนสวรรค์วิเวกพุทธกิจศาสนา เดิมเป็นเกาะกลางลำแม่น้ำมูล ชาวบ้านเรียกว่า "เกาะดอนธาตุ" ตั้งอยู่พื้นที่ระหว่างบ้านทรายมูล ตำบลทรายมูล และบ้านคันไร่ ตำบลคันไร่ อำเภอพิบูลมังสาหาร จังหวัดอุบลราชธานี เป็นเกาะกลางลำแม่น้ำมูลที่มีสภาพป่าไม้อุดมสมบูรณ์ มีต้นไม้ใหญ่ขึ้นปกคลุมหนาแน่นตามธรรมชาติ
ปี พ.ศ. 2481 หลวงปู่เสาร์ กนฺตสีโล พระอาจารย์ดี ฉนฺโน และคณะศิษย์ชาวอำเภอพิบูลมังสาหาร ได้ธุดงค์สำรวจเกาะแก่งน้อยใหญ่ในลำแม่น้ำมูลทางตอนใต้ของเมืองพิบูลมังสาหาร จนมาถึงเกาะดอนธาตุจึงได้ขึ้นพำนักปักกลดที่เกาะแห่งนี้ หลวงปู่เสาร์ กนฺตสีโล ได้ปรารภว่าอยากสร้าง "เกาะดอนธาตุ" แห่งนี้ขึ้นเป็นวัดป่ากรรมฐานเพราะมีความเหมาะสม จึงมอบหมายให้ พระอาจารย์ดี ฉนฺโน และคณะศรัทธาญาติโยมชาวอำเภอพิบูลมังสาหาร รับหน้าที่ดูแลการสร้างวัดและเสนาสนะขึ้น
ปี พ.ศ. 2482 หลวงปู่เสาร์ กนฺตสีโล ได้กำหนดเอาตรงลานบริเวณศาลาชั่วคราวในขณะนั้นเป็นที่สร้าง "พระพุทธไสยาสน์ (พระนอน)" โดยให้เหตุผลว่าตรงที่กำหนดจะสร้างพระนั้นเป็นพระธาตุอังคารพระบรมศาสดาแต่เดิมที่ทรุดลงไปและพังทลายแล้ว จึงได้ให้สร้างพระพุทธรูปปางไสยาสน์ครอบเอาไว้เป็นสัญลักษณ์สำหรับกราบไหว้บูชาต่อไป โดยมี พระอาจารย์ดี ฉนฺโน เป็นช่างปั้น "พระพุทธไสยาสน์ (พระนอน)" ในครั้งนี้ และต่อมา หลวงปู่เสาร์ กนฺตสีโล ได้ตั้งชื่อ "เกาะดอนธาตุ" แห่งนี้ว่า วัดเกาะแก้วพระนอนคอนสวรรค์วิเวกพุทธกิจศาสนา ครูบาอาจารย์ในสมัยนั้นเรียกสั้นๆว่า "วัดเกาะแก้ว" ต่อมากรมการศาสนาได้เปลี่ยนชื่อให้เป็น วัดดอนธาตุ ดังปรากฎในปัจจุบัน
มรณภาพในอิริยาบถนั่งกราบพระประธานครั้งที่ 3 ภายในพระอุโบสถวัดอำมาตยาราม อำเภอวรรณไวทยากร จังหวัดนครจัมปาศักดิ์ ประเทศไทย ในขณะนั้น (ปัจจุบันเป็นส่วนหนึ่งของแขวงจำปาศักดิ์ ประเทศลาว) เมื่อวันอังคาร แรม 3 ค่ำ เดือน 3 ปีมะเมีย ตรงกับวันที่ 3 กุมภาพันธ์ พ.ศ. 2485 สิริอายุ 82 ปี พรรษา 62 คณะศิษย์ได้เชิญศพของท่านกลับมา ณ วัดบูรพาราม อำเภอเมือง จังหวัดอุบลราชธานี และได้ทำพิธีฌาปนกิจในวันที่ 15 - 16 เมษายน พ.ศ. 2486
ปี พ.ศ. 2525 ได้รับพระราชทาน "วิสุงคามสีมา" ตามประกาศในราชกิจจานุเบกษา เล่ม 99 ตอนที่ 143 วันที่ 6 ตุลาคม พ.ศ. 2525
ปี พ.ศ. 2544 ได้ทำพิธีวางศิลาฤกษ์ เจดีย์พิพิธภัณฑ์ท่านพระอาจารย์เสาร์ กนฺตสีโล พระปรมาจารย์สายพระกรรมฐาน เมื่อวันที่ 25 มีนาคม พ.ศ. 2544 โดยมี ฯพณฯ พลอากาศตรี กำธน สินธวานนท์ องคมนตรี เป็นประธาน ซึ่งเจดีย์มีขนาดฐาน กว้าง 16 เมตร สูง 33 เมตร สัณฐานเจดีย์ รูปทรงเป็นรูปกรวย เอกลักษณ์สถาปัตยกรรมอิสาน ทรงแปดเหลี่ยม หมายถึง มรรคมีองค์แปด อันได้แก่ สัมมาทิฏฐิ สัมมาสังกัปปะ สัมมาวาจา สัมมากัมมันตะ สัมมาอาชีวะ สัมมาวายามะ สัมมาสติ สัมมาสมาธิ ต่อด้วยยอดเจดีย์ หมายถึง นิพพาน เป็นรูปกรวยกลมแหลมปิดด้วยทองอร่ามตาเป็นยอดสูงสุด เหนือสุดมีฉัตรทองปรกองค์พระเจดีย์อันสูงส่ง ควรแก่การสักการบูชา ภายในองค์เจดีย์เป็นห้องพิพิธภัณฑ์ มีแท่นศิลาหินอ่อนสีขาวบริสุทธิ์เป็นที่ประดิษฐานรูปหล่อ หลวงปู่เสาร์ กนฺตสีโล มีตู้กระจกแสดงอัฐิธาตุและอัฐบริขารเครื่องใช้ของหลวงปู่เสาร์ กนฺตสีโล
ปี พ.ศ. 2546 ได้มีพิธีพุทธาภิเษกและฉลองสมโภช เจดีย์พิพิธภัณฑ์ท่านพระอาจารย์เสาร์ กนฺตสีโล พระปรมาจารย์สายพระกรรมฐาน ในการนี้ได้เมตตาจากพระเดชพระคุณ พระธรรมวิสุทธิมงคล (บัว ญาณสมฺปนฺโน) เป็นประธานในพิธี เมื่อวันที่ 21 มีนาคม พ.ศ. 2546 ณ วัดดอนธาตุ ตำบลทรายมูล อำเภอพิบูลมังสาหาร จังหวัดอุบลราชธานี
รายชื่อสมาชิกบีเอ็นเคโฟร์ตีเอต
บีเอ็นเคโฟร์ตีเอต เป็นกลุ่มไอดอลหญิงของประเทศไทย และเป็นวงน้องสาวของกลุ่มไอดอลญี่ปุ่นเอเคบีโฟร์ตีเอต มีทั้งหมด 4 รุ่น จำนวนสมาชิกทั้งหมด 46 คน โดยแบ่งออกเป็นสมาชิกทีมบีทรี (Team BⅢ) 15 คน ทีมเอ็นไฟว์ (Team NV) 16 คน และสมาชิกฝึกหัดอีก 15 คน มีเฌอปราง อารีย์กุลเป็นหัวหน้าวง และ ผู้จัดการวง ซึ่งทำหน้าที่ดูแลภาพรวมของวง ปาฏลี ประเสริฐธีระชัยกับมิโอริ โอคุโบะเป็นหัวหน้าและรองหัวหน้าทีมบีทรี และภัทรนรินทร์ เหมือนฤทธิ์กับพิณญาดา จึงกาญจนาเป็นหัวหน้าและรองหัวหน้าทีมเอ็นไฟว์ คอยดูแลการแสดงต่าง ๆ ภายในโรงละครของวง
ทีมบีทรี.
วงได้ก่อตั้งทีมบีทรี (Team BⅢ) ขึ้นเมื่อวันที่ 24 ธันวาคม พ.ศ. 2560 ปัจจุบันประกอบด้วยสมาชิก 15 คน หัวหน้าคือ ปาฏลี ประเสริฐธีระชัย และรองหัวหน้าคือ มิโอริ โอคุโบะ สาเหตุที่ตั้งชื่อทีมว่าบีทรีนั้น เพราะว่ามีทีมบีมาก่อนสองทีมคือ ทีมบี (Team B) ของเอเคบีโฟร์ตีเอต และทีมบีทู (Team BII) ของเอ็นเอ็มบีโฟร์ตีเอต สีประจำทีมคือ สีหอยมุก (Pale Oyster)
ทีมเอ็นไฟว์.
วงได้ก่อตั้งทีมเอ็นไฟว์ (Team NV) ขึ้นเมื่อวันที่ 16 พฤศจิกายน พ.ศ. 2562 ปัจจุบันประกอบด้วยสมาชิก 16 คน หัวหน้าทีมคือ ภัทรนรินทร์ เหมือนฤทธิ์ และรองหัวหน้าทีมคือ พิณญาดา จึงกาญจนา สาเหตุที่ตั้งชื่อทีมว่าเอ็นไฟว์นั้น เพราะว่ามีทีมเอ็นมาก่อนสี่ทีมคือ ทีมเอ็น (Team N) ของเอ็นเอ็มบีโฟร์ตีเอต ทีมเอ็นทู (Team NII) ของเอสเอ็นเอชโฟร์ตีเอต ทีมเอ็นทรี (Team NIII) ของเอ็นจีทีโฟร์ตีเอต และทีมเอ็นโฟร์ (Team NIV) ของเอ็มเอ็นแอลโฟร์ตีเอต สีประจำทีมคือ สีบานเย็น (Hot Pink)
สมาชิกฝึกหัด หรือ "เค็งกีวเซ"  ปัจจุบันมีอยู่ 15 คน เป็นตำแหน่งที่ใช้เรียกสมาชิกวงที่ยังไม่ได้รับการเลื่อนขั้นให้อยู่ในทีมใดทีมหนึ่ง โดยปกติแล้วจะทำหน้าที่เป็นตัวสำรองให้กับทีมหลักในการแสดงในโรงละครของวง สมาชิกวงทุกคนที่ได้ผ่านการคัดเลือกเข้ามาใหม่จะอยู่ในสถานะสมาชิกฝึกหัดจนกว่าจะได้รับการเลื่อนขั้น
สมาชิกที่ออกจากวงจะใช้คำว่า "จบการศึกษา" (Graduation) คล้ายคลึงกับวงรุ่นพี่ และจะมีการจัดสเตจจบการศึกษาให้แก่สมาชิกที่โรงละครของวงพร้อมกับสมาชิกคนอื่น หรือบางครั้งอาจจัดเป็นคอนเสิร์ตจบการศึกษาให้แทน หลังจากนั้นสมาชิกดังกล่าวจะมาปลดรูปตนเองออกจากโรงละคร จึงจะถือเป็นการจบการศึกษาโดยสมบูรณ์ ปัจจุบันมีสมาชิกจบการศึกษาจากวง 37 คน พ้นสภาพจากสมาชิกวง 2 คน และย้ายไปสังกัดวงซีจีเอ็มโฟร์ตีเอต 2 คน
รายละเอียดสมาชิก.
กานต์ธีรา วัชรทัศนกุล.
กานต์ธีรา วัชรทัศนกุล (เกิด 9 เมษายน 2540) ชื่อเล่น เนย เป็นไอดอลหญิงวงบีเอ็นเคโฟร์ตีเอต และเป็นหนึ่งในสมาชิกทีมบีทรี (Team BⅢ) กานต์ธีราเกิดที่จังหวัดสมุทรปราการ จบการศึกษามัธยมปลายจากโรงเรียนมัธยมด่านสำโรง และเคยศึกษาต่อที่คณะวิทยาศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง แต่ด้วยเหตุผลบางประการ ปัจจุบันเธอย้ายไปศึกษาต่อที่มหาวิทยาลัยกรุงเทพ
เนยเข้าร่วมการออดิชันวงบีเอ็นเคโฟร์ตีเอต ใน พ.ศ. 2559 และได้รับคัดเลือกให้เป็นสมาชิกรุ่นแรกของวง ในวันที่ 24 ธันวาคม พ.ศ. 2560 เนยได้รับเลือกเป็นสมาชิกของทีมบีทรี (Team BⅢ) และได้รับหน้าที่เป็นเซ็นเตอร์ของเพลง "วันแรก" ร่วมกับ แพรวา สุธรรมพงษ์ (มิวสิค) และต่อมาเธอได้รับเลือกให้เป็นเซ็นเตอร์ในเพลง เธอคือ...เมโลดี้ วันที่ 26 มกราคม พ.ศ. 2562 ในงานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 เนยได้รับคะแนนโหวต 44,769 คะแนน อยู่ในอันดับที่ 7 ซึ่งได้เป็นเซ็มบัตสึในซิงเกิลที่ 6 ชื่อ "บีกินเนอร์" นอกจากนี้เนยยังมีผลงานการแสดงภาพยนตร์เรื่อง"ไทบ้าน x BNK48 จากใจผู้สาวคนนี้" ซึ่งจะเข้าฉายในวันที่ 23 มกราคม พ.ศ. 2563
ณัฐรุจา ชุติวรรณโสภณ.
ณัฐรุจา ชุติวรรณโสภณ (เกิด 31 มีนาคม พ.ศ. 2537) ชื่อเล่น แก้ว เป็นไอดอลหญิงวงบีเอ็นเคโฟร์ตีเอต และเป็นหนึ่งในสมาชิกทีมบีทรี (Team BⅢ) ณัฐรุจาเกิดที่จังหวัดชลบุรี เธอสนใจและเริ่มเรียนเปียโนตั้งแต่ชั้น ป.4 และเริ่มสอนนักเรียนตั้งแต่เธออยู่ชั้นมัธยมศึกษาปีที่ 3 ปัจจุบันสำเร็จการศึกษาระดับมัธยมศึกษาตอนปลายจากวิทยาลัยดุริยางคศิลป์ มหาวิทยาลัยมหิดล (เอกเปียโน) และระดับอุดมศึกษาด้วยเกียรตินิยมอันดับ 1 คณะศิลปกรรมศาสตร์ จุฬาลงกรณ์มหาวิทยาลัย (เอกเปียโน)
แก้วเข้าร่วมการออดิชันวงบีเอ็นเคโฟร์ตีเอต ใน พ.ศ. 2559 และได้รับคัดเลือกให้เป็นสมาชิกรุ่นแรกของวง และต่อมาเธอได้รับเลือกเป็นสมาชิกของทีมบีทรี (Team BⅢ) ณัฐรุจาได้รับเลือกเป็นเซ็มบัตสึตั้งแต่ในซิงเกิลแรกถึงซิงเกิลปัจจุบัน อีกทั้งได้ร้องและแสดงในมิวสิกวีดีโอเพลงรอง "คำสัญญาแห่งคริสต์มาสอีฟ" ร่วมกับ เจตสุภา เครือแตง ด้วย ต่อมาในปี 2562 ในงานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 แก้วได้รับคะแนนโหวต 44,479 คะแนน อยู่ในอันดับที่ 8 ซึ่งได้เป็นเซ็มบัตสึในซิงเกิลที่ 6 ชื่อ "บีกินเนอร์" ณัฐรุจามีผลงานร่วมแสดงมิวสิกวีดีโอเพลง "รักเธอเท่าที่เธอไม่รัก (0%)" ของศิลปิน DoubleBam, คอนเสิร์ตเดี่ยวครั้งแรกของแก้วในชื่อ "BNK48 A Passage To Fly" จัดแสดงวันที่ 7–8 พฤษภาคม ที่โรงละครเคแบงก์สยามพิฆเนศ และผลงานการแสดงภาพยนตร์เรื่อง"ไทบ้าน x BNK48 จากใจผู้สาวคนนี้" ซึ่งเข้าฉายวันที่ 23 มกราคม พ.ศ. 2563
ปัญสิกรณ์ ติยะกร.
ปัญสิกรณ์ ติยะกร (เกิด 9 พฤศจิกายน พ.ศ. 2543) ชื่อเล่น ปัญ เป็นไอดอลหญิงวงบีเอ็นเคโฟร์ตีเอต ปัญเกิดที่กรุงเทพมหานคร เป็นคนไทยเชื้อสายจีนและสิงคโปร์ มีพี่น้องอยู่ 2 คนซึ่งปัญเป็นคนที่สอง ปัญสำเร็จการศึกษาระดับมัธยมศึกษาตอนต้นจากโรงเรียนนานาชาติแอ๊ดเวนต์รามคำแหง และสอบผ่าน General Education Development (GED) เพื่อเข้าศึกษาในระดับอุดมศึกษาได้เมื่อเธอมีอายุ 14 ปี และ สำเร็จการศึกษาระดับอุดมศึกษาจากคณะบริหารธุรกิจระหว่างประเทศ มหาวิทยาลัยนานาชาติสแตมฟอร์ด
ปัญเข้าสู่วงการครั้งแรกเมื่ออายุ 15 ปี จากการเป็นนักแสดงในภาพยนตร์เรื่อง "เมย์ไหน..ไฟแรงเฟร่อ" ผลงานการกำกับของ ชยนพ บุญประกอบ จากค่ายจีทีเอช เมื่อปี พ.ศ. 2558 โดยเธอได้รับบทเป็นดาว ม.2 หนึ่งในแก๊งเชียร์ลีดเดอร์ดาวหกแฉก ในปีต่อมา เธอได้ร่วมการออดิชัน และได้รับคัดเลือกให้เป็นสมาชิกรุ่นแรกของวงบีเอ็นเคโฟร์ตีเอต และเมื่อวันที่ 24 ธันวาคม พ.ศ. 2560 ในงานคอนเสิร์ต "บีเอ็นเคโฟร์ตีเอต วีวิชยู" ทางวงได้ประกาศก่อตั้งทีมบีทรี (Team BⅢ) ซึ่งประกอบด้วยสมาชิกในวง 24 คน ซึ่งปัญสิกรณ์ได้รับเลือกให้เป็นหัวหน้าทีม และมีรองหัวหน้าคือ เจนนิษฐ์ โอ่ประเสริฐ ตลอดทั้ง 4 ซิงเกิลทีผ่านมา ปัญสิกรณ์ได้รับเลือกให้อยู่ในเซ็มบัตสึซิงเกิลหลัก ต่อมาในซิงเกิลลำดับที่ 5 เธอได้รับเลือกให้เป็นเซ็นเตอร์ครั้งแรกในเพลง "บีเอ็นเคเฟสติวัล" และในงานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 ปัญได้รับคะแนนโหวต 44,140 คะแนน อยู่ในอันดับที่ 9 ซึ่งได้เป็นเซ็มบัตสึในซิงเกิลที่ 6 ชื่อ "บีกินเนอร์" นอกจากนี้ปัญยังมีผลงานการแสดงในซีรีส์เรื่อง "One Year 365 วัน บ้านฉัน บ้านเธอ" ออกอากาศวันที่ 28 พฤศจิกายน พ.ศ. 2562 ทางไลน์ทีวี
จิรดาภา อินทจักร.
จิรดาภา อินทจักร (เกิด 18 มกราคม พ.ศ. 2541) ชื่อเล่น ปูเป้ เป็นไอดอลหญิงวงบีเอ็นเคโฟร์ตีเอต และเป็นหนึ่งในสมาชิกทีมบีทรี (Team BⅢ) จิรดาภาเกิดที่จังหวัดเชียงราย จบการศึกษาระดับมัธยมศึกษาจากโรงเรียนสามัคคีวิทยาคม จ.เชียงราย และสำเร็จการศึกษาระดับอุดมศึกษาจากคณะนิเทศศาสตร์ มหาวิทยาลัยราชภัฏสวนสุนันทา ปูเป้เข้าร่วมการออดิชันวงบีเอ็นเคโฟร์ตีเอต ใน พ.ศ. 2559 และได้รับคัดเลือกให้เป็นสมาชิกรุ่นแรกของวง ต่อมาได้รับเลือกเป็นเซ็มบัตสึในเพลง "คุกกี้เสี่ยงทาย", "วันแรก", "ริเวอร์", "เธอคือ...เมโลดี้" และ "บีเอ็นเคเฟสติวัล" ได้รับเลือกเป็นสมาชิกทีมบีทรี โดยในทีมบีทรีสเตจที่ 1 อยู่ในยูนิตเพลง "เพื่อนคนพิเศษ" นอกจากนี้ ปูเป้ยังได้รับเลือกให้เป็นเซ็นเตอร์ครั้งแรกในเพลง "หมื่นเส้นทาง" ซึ่งเป็นเพลงรองของซิงเกิลที่ 4 "เธอคือ...เมโลดี้" และได้เป็นผู้อำนวยการผลิตในคอนเสิร์ต "BNK48 D-DAY Jiradapa Produced Concert" อีกด้วย
ปี 2562 ในงานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 ปูเป้ได้รับคะแนนโหวต 26,267 คะแนน อยู่ในอันดับที่ 12 ซึ่งได้เป็นเซ็มบัตสึในซิงเกิลเพลง "บีกินเนอร์" ต่อมาในเดือนเมษายน ปูเป้ได้รับเลือกให้เป็นเซ็นเตอร์ในเพลงหลักของอัลบัมที่ 2 ในเพลง "จาบาจา" ซึ่งเป็นเซ็นเตอร์คู่กับ ฟ้อนด์ และเธอมีผลงานภาพยนตร์ที่เตรียมเข้าฉายด้วยกัน 2 เรื่องคือ "Where We Belong ที่ตรงนั้น มีฉันหรือเปล่า" เข้าฉายวันที่ 20 มิถุนายน และเรื่อง"ไทบ้าน x BNK48 จากใจผู้สาวคนนี้" เข้าฉายวันที่ 23 มกราคม พ.ศ. 2563
สวิชญา ขจรรุ่งศิลป์.
สวิชญา ขจรรุ่งศิลป์ (ซะจิยะ ฮะนะมิ : 花見咲知弥) (เกิด 13 ธันวาคม 2546) ชื่อเล่น ซัทจัง (さっちゃん) เป็นไอดอลหญิงวงบีเอ็นเคโฟร์ตีเอต สวิชญาเกิดที่กรุงเทพมหานคร เป็นลูกครึ่งญี่ปุ่น มีพี่น้องทั้งหมด 3 คน โดยเธอมีฝาแฝดชื่อนัทจัง และมีพี่สาวชื่อทิซ่า ปัจจุบันกำลังศึกษาอยู่ชั้นมัธยมศึกษาปีที่ 4 โดยก่อนที่เธอจะเข้ามาเป็นสมาชิกของวงบีเอ็นเคโฟร์ตีเอต สวิชญาเคยมีผลงานภาพยนตร์โฆษณาบ้านและคอนโดมิเนียมของ Kanda Group มาก่อน
สวิชญาเข้าร่วมออดิชันวงบีเอ็นเคโฟร์ตีเอต ในปี พ.ศ. 2559 และได้รับคัดเลือกเป็นสมาชิกรุ่นแรกของวง และต่อมาเธอได้รับเลือกเป็นสมาชิกของทีมบีทรี (Team BⅢ) ที่วงได้ก่อตั้งขึ้น โดยสวิชญาได้รับเลือกเป็นเซ็มบัตสึในเพลง "อยากจะได้พบเธอ", "คุกกี้เสี่ยงทาย", "วันแรก" และ "เธอคือ...เมโลดี้" รวมถึงเพลง "หมื่นเส้นทาง" เพลงรองในซิงเกิลที่ 4 อีกด้วย ในวันที่ 9 มีนาคม พ.ศ. 2561 พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ทรงประทานรางวัล "บุคคลตัวอย่างทางการศึกษา" ให้กับสวิชญา ในงาน EduLife Expo 2018 ต่อมาในงานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 สวิชญาได้คะแนนโหวต 13,183 คะแนน ซึ่งอยู่ในอันดับที่ 17 และได้เป็นเซ็นเตอร์ครั้งแรกในเพลงรองของซิงเกิลที่ 6 ในเพลง "ก็เพราะว่าชอบเธอ"
ณัฐทิชา จันทรวารีเลขา.
ณัฐทิชา จันทรวารีเลขา (เกิด 3 ธันวาคม 2545) ชื่อเล่น ฟ้อนด์ เป็นไอดอลหญิงวงบีเอ็นเคโฟร์ตีเอต ฟ้อนด์เกิดที่จังหวัดประจวบคีรีขันธ์ จบการศึกษาระดับมัธยมต้นจากโรงเรียนหัวหินวิทยาลัย เธอเคยมีผลงานการแสดงก่อนเข้าวงบีเอ็นเคโฟร์ตีเอต เช่น ผลงานโฆษณา, นักแสดงสมทบจากซีรีส์เรื่อง "Kiss Me Again", "Social Death Vote" และนักแสดงรับเชิญละครเรื่อง "บุพเพสันนิวาส" รับบทเป็น แม่แก้ว
ต่อมาฟ้อนด์เข้าร่วมออดิชันวงบีเอ็นเคโฟร์ตีเอต ในปี พ.ศ. 2561 และได้รับคัดเลือกเป็นสมาชิกรุ่นที่ 2 ของวง และได้รับเลือกเป็นเซ็มบัตสึแถวหน้าในเพลง "ฤดูใหม่" ซึ่งเป็นเพลงประจำรุ่นที่ 2 และเพลง "บีเอ็นเคเฟสติวัล" ปี 2562 ในงานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 ฟ้อนด์ได้รับคะแนนอยู่ในอันดับที่ 26 ได้เป็นเซ็นบัตสึในเพลงรองของซิงเกิลที่ 6 "ก็เพราะว่าชอบเธอ" ต่อมาในเดือนเมษายน ฟ้อนด์ได้รับเลือกให้เป็นเซ็นเตอร์ในเพลงหลักของอัลบัมที่ 2 ในเพลง "จาบาจา" ซึ่งเป็นเซ็นเตอร์คู่กับ ปูเป้ จิรดาภา อินทจักร นอกจากนี้ ฟ้อนด์ยังได้ร่วมแสดงซีรีส์เรื่อง "One Year 365 วัน บ้านฉัน บ้านเธอ" ร่วมกับเฌอปราง อารีย์กุล และสมาชิกร่วมวงอีก 6 คน ออกอากาศวันที่ 28 พฤศจิกายน และในปี 2563 นอกจากนี้ ฟ้อนด์ยังได้ร่วมแสดงซีรีส์เรื่อง "The Underclass ห้องนี้ไม่มีห่วย" ร่วมกับแพรวา สุธรรมพงษ์, นันท์นภัส เลิศนามเชิดสกุล และสมาชิกร่วมวงอีก 9 คน ออกอากาศวันที่ 5 กรกฎาคม
พิชญาภา นาถา.
พิชญาภา นาถา (เกิด 26 ตุลาคม พ.ศ. 2542) ชื่อเล่น น้ำใส เป็นไอดอลหญิงวงบีเอ็นเคโฟร์ตีเอต เกิดที่จังหวัดเชียงใหม่ ปัจจุบันสำเร็จการศึกษาระดับอุดมศึกษาจากคณะวิทยาศาสตร์ จุฬาลงกรณ์มหาวิทยาลัย น้ำใสเข้าร่วมการออดิชันวงบีเอ็นเคโฟร์ตีเอต ใน พ.ศ. 2559 และได้รับคัดเลือกให้เป็นสมาชิกรุ่นแรกของวง และเปิดตัวอย่างเป็นทางการในวันที่ 2 มิถุนายน พร้อมกับซิงเกิลแรก "อยากจะได้พบเธอ" น้ำใสได้เป็นเซ็นบัตสึครั้งแรกในเพลง "Skirt, Hirari" (พลิ้ว) ซึ่งเป็นเพลงรองของซิงเกิลลำดับที่สอง "คุกกี้เสี่ยงทาย" และต่อมาเธอได้รับเลือกเป็นสมาชิกของทีมบีทรี (Team BⅢ)
เมื่อวันที่ 25 มกราคม พ.ศ. 2562 มีการเผยแพร่ภาพของ น้ำใสสวมเสื้อที่มีสัญลักษณ์สวัสติกะนาซีขณะกำลังซ้อมคอนเสิร์ต ทำให้สถานเอกอัครราชทูตอิสราเอลประจำประเทศไทยระบุว่า "เป็นการทำร้ายจิตใจคนนับล้านทั่วโลก ที่ญาติพี่น้องของพวกเขาถูกสังหารด้วยน้ำมือของนาซี" ซึ่งข้อวิจารณ์เหล่านี้ได้ส่งผลกระทบถึงวงว่าเป็นความสะเพร่าที่ไม่มีการกำชับหรือให้ความรู้ศิลปินในสังกัดในเรื่องราวเหล่านี้ อย่างไรก็ตาม น้ำใสและผู้จัดการวง ณัฐพล บวรวัฒนะ เข้าพบกับเอกอัครราชทูตอิสราเอลในวันถัดมาเพื่อแสดงการขอโทษ และจะเข้าร่วมกิจกรรมทางการศึกษาร่วมกับสถานเอกอัครราชทูตอิสราเอลประจำประเทศไทยในอนาคต
ต่อมาในงานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 น้ำใสได้รับคะแนนอยู่ในอันดับที่ 30 ได้เป็นเซ็นบัตสึในเพลงรองของซิงเกิลที่ 6 "ก็เพราะว่าชอบเธอ" น้ำใสมีผลงานการแสดงภาพยนตร์เรื่อง"ไทบ้าน x BNK48 จากใจผู้สาวคนนี้" และซีรีส์เรื่อง "One Year 365 วัน บ้านฉัน บ้านเธอ"
รายชื่อผลงานของบีเอ็นเคโฟร์ตีเอต
ผลงานของบีเอ็นเคโฟร์ตีเอต ประกอบด้วยซิงเกิล 12 ชุด ชุดละ 3–5 เพลง ซึ่งเพลงของซิงเกิลหลักนั้นร้องโดยสมาชิกของวงที่ได้รับเลือก ที่เรียกว่า "เซ็มบัตสึ"  โดยแต่ละซิงเกิ้ลหลักจะมีเซ็มบัตสึไม่เท่ากันแต่โดยส่วนใหญ่จะมีทั้งหมด 16 คน โดยเพลงแต่ละเพลงจะมาจากเพลงต้นฉบับของวงพี่สาวอย่างเอเคบีโฟร์ตีเอต ที่นำมาร้องใหม่โดยมีการแปลภาษาเป็นเนื้อร้องภาษาไทย และเป็นเพลงที่วงทำขึ้นเป็นของวงเอง โดยได้รับอนุญาตจากทางต้นสังกัดแล้ว
48​ Groups​
การแสดงในโรงละคร.
หมายเหตุ : รายชื่อสเตจที่ขึ้น ตัวหนา หมายถึงสเตจที่ทำการแสดงอยู่ ณ ปัจจุบัน
ทีมบีทรี (BIII)
ทีมเอ็นไฟว์ (NV)
ทีมสมาชิกฝึกหัด (Trainee)
อินฟันตาโซเฟียแห่งสเปน
มิสไทยแลนด์ไชนีสคอสมอส
มิสไทยแลนด์ไชนีสคอสมอส  เป็นชื่อของการประกวดนางงามในประเทศไทย จัดขึ้นเป็นครั้งแรกเมื่อปี พ.ศ. 2556 ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสไชนีสคอสมอส
ไอ (เพลงแท-ย็อน)
ไอ  เป็นเพลงเกาหลีของนักร้องชาวเกาหลีใต้ คิม แท-ย็อน ร่วมกับ เวอร์บัล จินท์ โดยเป็นเพลงในอีพีเปิดตัวของ ไอ ประพันธ์คำร้องโดย คิม แท-ย็อน ,Mafly และเวอร์บัล จินท์ และมีโปรดิวเซอร์ โดย Myah Marie Langston, Bennett Armstrong, Justin T. Armstrong, Cosmopolitan Douglas, David Quinones, Jon Asher, และ Ryan S. Jhun ออกจำหน่ายผ่านทางดิจิตอลดาวน์โหลดในวันที่ 7 ตุลาคม ค.ศ. 2015
ดนตรีเพลง "ไอ" เป็นเพลงป๊อปร็อคซึ่งอ้างอิงถึง เจฟฟ์ เบนจามิน จากนิตยสาร บิลบอร์ด โดยมีความคล้ายคลึงกับเพลงของนักร้องชาวอเมริกัน เทย์เลอร์ สวิฟต์
เพลงนี้ได้รับความคิดเห็นในเชิงบวกจากนักวิจารณ์เพลง เป็นเพลง K-pop ที่ได้รับการจัดอันดับของเพลงที่ดีที่สุดอันดับ 2 และ 15 ของปี 2015 ในนิตยสาร US Billboard และนิตยสารอังกฤษ Dazed ตามลำดับ
มิวสิกวีดิโอนี้ ถ่ายทำที่ออกแลนด์ ,ประเทศนิวซีแลนด์ และใช้ทิวทัศน์ธรรมชาติเป็นฉากหลัง ซึ่งประกอบด้วยภูมิทัศน์ที่กว้างไกลติดกับฉากในเมืองและเล่าเรื่องราวของหญิงสาว "เพื่อค้นหาตัวตนที่แท้จริงของเธอ"
I (Taeyeon song)
List of NXT Tag Team Champions
Alexander Wolfe (wrestler)
ฟิลิปส์อารีนา
ฟิลิปส์ อารีน่า
มิสแกรนด์บราซิล
มิสแกรนด์บราซิล  เป็นการประกวดนางงามระดับประเทศของประเทศบราซิล ผู้ที่ได้รับตำแหน่งจะเป็นตัวแทนประเทศบราซิลในการประกวดมิสแกรนด์อินเตอร์เนชันแนลซึ่งจะถูกจัดประกวดขึ้นทุกปี โดยส่วนใหญ่แล้ว ผู้ที่ได้รับการแต่งตั้งให้ดำรงตำแหน่งมิสแกรนด์บราซิลมักจะเป็นผู้ประกวดที่ผ่านเข้ารอบสุดท้ายของการประกวดมิสเวิร์ดบราซิลในปีนั้น ๆ โดยมีการจัดการประกวดมิสแกรนด์บราซิลขึ้นในปี ค.ศ. 2014, 2019 และ 2020
ผู้ดำรงตำแหน่งมิสแกรนด์บราซิลคนปัจจุบัน คือ ลาลา แกจิส จากรัฐปาราอีบา โดยเธอเป็นผู้ชนะการประกวดมิสแกรนด์บราซิล 2020 เมื่อวันที่ 30 มกราคม ค.ศ. 2020 และเป็นตัวแทนประเทศบราซิลเข้าร่วมการประกวดมิสแกรนด์อินเตอร์เนชันแนล 2020 ในวันที่ 27 มีนาคม ค.ศ. 2021 ที่ประเทศไทยและได้รับตำแหน่งรองอันดับ 4 มิสแกรนด์อินเตอร์เนชันแนล 2020 พร้อมกับรางวัลชุดว่ายน้ำยอดเยี่ยม
ประเทศบราซิลส่งตัวแทนเข้าร่วมการประกวดมิสแกรนด์อินเตอร์เนชันแนลเป็นครั้งแรกในปี ค.ศ. 2013 ซึ่งถือว่าเป็นการประกวดมิสแกรนด์อินเตอร์เนชันแนลครั้งแรกเช่นกัน โดยผู้ที่ได้รับสิทธิ์ในการส่งเข้าร่วมการประกวดคือ "เฮนดริก ฟอนตสเตส" โดยการคัดเลือกตัวแทนเข้าร่วมประกวดนั้นจะคัดจากผู้ที่เข้ารอบมิสเวิลด์บราซิล 2013 ที่ผ่านเกณฑ์การประกวดของกองประกวดมิสแกรนด์อินเตอร์เนชันแนล ต่อมาในปี ค.ศ. 2014 สิทธิ์ในการส่งตัวแทนจากบราซิลเข้าร่วมการประกวดมิสแกรนด์อินเตอร์เนชันแนล 2014 ตกไปอยู่กับ "เกอร์สัน อันโตเนลลี" (Gerson Antonelli) ในปีนี้เอง ได้มีการจัดการประกวดมิสแกรนด์บราซิลขึ้นเป็นครั้งแรก โดยการจัดประกวดมิสแกรนด์บราซิล 2014 ถึงจัดขึ้นหลังจากการประกวด "Queen of the Folklore of Olympia" ซึ่งเป็นการประกวดนางงามประจำปีของเมืองโอลิมเปียที่จัดขึ้นในช่วงเทศกาล "Folklore" ของเทศเมืองโอลิมเปียเป็นประจำทุกปี ผู้ชนะการประกวดมิสแกรนด์บราซิล 2014 ในครั้งนั้น คือ ยาเมเม อิบราฮิม ผู้เข้าประกวดจากรัฐปารานา
ในปี ค.ศ. 2015 สิทธิ์ในการส่งตัวแทนจากบราซิลเข้าร่วมการประกวดมิสแกรนด์อินเตอร์เนชันแนลได้กลับไปอยู่ภายใต้การดูแลของ "เฮนดริกอฟอนตสเตส" อีกครั้ง โดยในปีนั้นเขาได้แต่งตั้งให้ผู้ที่ตำแหน่งรองชนะเลิศอันดับที่ 1 ของการประกวดมิสเวิลด์บราซิล 2015 เป็นผู้ดำรงตำแหน่งมิสแกรนด์บราซิล 2015 ต่อมาในปี ค.ศ. 2017 ได้มีการรับสมัครผู้เข้าประกวด "มิสแกรนด์บราซิล 2017" ขึ้น เนื่องจากผู้ที่ตำแหน่งรองชนะเลิศอับดัน 1 ในการประกวดมิสเวิลด์บราซิลจะไม่ได้รับอนุญาตให้เข้าร่วมการประกวดอื่น อย่างไรก็ตาม แผนการจัดประกวดมิสแกรนด์บราซิล 2017 จำเป็นต้องเลื่อนไปจัดการประกวดในปี ค.ศ. 2018 แทน ทำให้ต้องมีการแต่งตั้งผู้ดำรงตำแหน่งในปีนี้แทน ซึ่งผู้ที่ได้รับตำแหน่งมิสแกรนด์บราซิล 2017 คือ "แคไรไลน์ เวนตูรินี" ผู้เข้ารอบ 7 คนสุดท้ายในการประกวดมิสเวิลด์บราซิล 2016
สื่อรักชักใยอลวน